Die Hinichen

Die Hinichen san an Kabarett-Pop/Rock Gruppn aus Wean. Se söwa haaßn si „Prolo-Rock-Kabarett“.  Zweng eahnare offn politisch inkorrektn Text polarisians recht stoak und wean vo eahnare Kritika ois Vaherrlichung vo Gwoit und Sexismus gseng. Wauns genau augfaungt haum, waaß ma net, es deafat so umma 1990 gwest sei.

Musi und Text

De Hinichen saummeln se iah Musi  aus vaschiedane Richtungan, de wos vo Pop und  Rock bis Schloga oda Voiksmusi gengan. Eahnare Text san auf Weanarisch oda in Weana Umgaungssproch ghoidn.
Eahna Hamua is recht deab und haundlt vo Sochn  wia Anal-, Fäkal- und Genitalschmähs. Oft wiad aa is Gsetz kritiasiat (z. B. „I bin ins Radar gfoahn“) oda se mochn se iwa Weiwa („Die Fut von meina Frau“, „Wir mischen auf im Frauenhaus“), Pforra („Kerzlschlicka“) , Kiwara („A jeda Kiwara und jeda Gendarm“) und aundare Gsööschofts- und Berufsgrubbm lustig.

Kritik und Kontroversn

Doss eahnare Text jetz net an Jedn gfoin, liegt in da Natua vo da Soch. Bsundast ummas Liad „Wir mischen auf im Frauenhaus“ hods an muadstrumm Bahöö gem. Aufs Betreim vom Greanan Weana Stodtrod Klaus Werner-Lobo is zweng dem sogoa a Konzeat vo eahna obgsogt wuan„Hinichen“-Konzert nach Grüner Kritik abgesagt. In: dieStandard.at. 8. Dezember 2012. Abgerufen am 8. Dezember 2012..  Insgesaumt sans scho zwa moi aunzagt wuan, san owa net varuateut wuan. De Band söwa sogt, doss eahnare Text nua des wiedagebm, wos ma jedn Tog auf da Strossn heat und siecht.

 Diskografie 
Alben
 1995: Ihre schönsten Lieder
 1996: Gruppensex im Pensionistenheim
 1999: Wir mischen auf im Frauenhaus
 2002: X-Gack (Gruppensex im Pensionistenheim inklusive Ihre schönsten Lieder)
 2003: Hänschen Klein
 2004: Die Schiachen & die Dicken
 2005: Waldi
 2006: Hiniche Weihnachten
 2010: I bin ins Radar g’fahrn
 2017: Sockenzwerg

Maxi-Singles
 2003: Ex! - oder Orschloch

Gratis-Download
 2004: Küss mich, Kurt
 2008: Das Fussball-Lied

 Im Netz 
 Offiziölle Netzseitn


 Beleg 

Kategorie:Österreichische Band
Kategorie:Band der Neuen Volksmusik
Kategorie:Rockband